चांगवान (दक्षिण कोरिया)। भारतीय निशानेबाज अंजुम मोदगिल और अपूर्वी चंदेला ने टोक्यो में 2020 में आयोजित होने वाले ओलम्पिक खेलों का टिकट हासिल कर लिया है। वेबसाइट ईएसपीएन की रिपोर्ट के अनुसार, अंजुम और अपूर्वी ने निशानेबाजी (शूटिंग) में टोक्यो ओलंपिक के लिए क्वालीफाई करने में भारत का खाता खोल दिया है। दक्षिण कोरिया के चांगवान में जारी आईएसएसएफ निशानेबाजी विश्व चैम्पियनशिप में अंजुम ने महिलाओं की 10 मीटर एयर राइफल स्पर्धा का कांस्य पदक हासिल किया। उन्होंने 248.4 अंक हासिल कर इस स्पर्धा में तीसरा स्थान प्राप्त किया। इसी स्पर्धा में हालांकि, अपूर्वी को 207 अंकों के साथ चौथा स्थान प्राप्त हुआ, लेकिन उन्होंने टीम स्पर्धा में अंजुम और मेहुली घोष के साथ मिलकर 1879 अंक हासिल करते हुए रजत पदक जीत लिया।बीरेंद्र-अमित को 50-50 लाख रुपए देगी ओडिशा सरकार